cyanic-selkie/wikianc huggingface dataset:
Ֆրիդրիխ Գրոտեֆենդ
Գրոտեֆենդը ուսանում է նախ հայրենի քաղաքում, ապա Իլֆելդի լիցեյում, որից հետո բանասիրություն է ուսումնասիրում Գյոթինգենում։ 1797 նա նշանակվում է քաղաքային դպրոցի ուսուցչի օգնական, 1803 պրոռեկտորի օգնական, իսկ հետագայում՝ Ֆրանկֆուրդ–Մայնի գիմնազիայի կոնռեկտոր։ 1817 նա հիմնում է գերմաներեն լեզվի ուսումնասիրության ընկերություն, 1821 նշանակվում է Հաննովերի լիցեյի տնօրեն, իսկ 1849 անցնում է թոշակի։
Գործունեությունը
27 տարեկանում ոչ մի բանով դեռևս աչքի չընկած պատանու խելքին փչում է գրազ գալ. նա պնդում է որ իրեն կհաջողվի գտնել սեպագիր տեքստերը վերծանելու բանալին։ 1802 նա իր հետազոտությունների առաջին արդյունքների մասին զեկուցում է Գյոթինգենի Գիտությունների ակադեմիային։
Գրոտեֆենդը, որ պատանի հասակից սովոր էր հիմքից բռնել գործը՝ սկսեց հենց սկզբից։ Ամենից առաջ նա վճռեց հիմնավորել այն տեսակետը, որի համաձայն սեպաձև նիշերը գրեր են, այլ ոչ զարդաքանդակներ, այնուհետև եզրակացրեց, որ այդ գրերը նախատեսվել են որևէ կարծր նյութի վրա գրելու համար։
Այոս Անդրոնիկոս (Ֆամագուստայի շրջան)
Այոս Անդրոնիկոս (Άγιος Ανδρόνικος, Topçuköy), գյուղ Կիպրոսի Հանրապետության Ֆամագուստայի շրջանի կենտրոնական մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Տեղակայված է 7 կմ դեպի հյուսիս Տրիկոմո քաղաքից։ Ըստ 2011 թվականի տվյալների գյուղի բնակչությունը կազմել է 310 մարդ, մեծամասնությունը թուրք կիպրացիներ են։
Ծանոթագրություններ
Կատեգորիա:Ֆամագուստայի շրջանի բնակավայրեր Կատեգորիա:Կիպրոսի գյուղեր Կատեգորիա:ՀԿԹՀ գյուղեր
Թորոս Ա
Թորոս Ա (մոտ 1070 - ոչ վաղ քան փետրվարի 17, 1129 և ոչ ուշ քան փետրվարի 16, 1130), 1100 թվականից Կիլիկիայի Հայոց իշխան։
Թագավորության շրջան
Հաջորդել է հորը՝ Կոստանդին Ա–ին։ Գահակալման սկզբնական տարիներին հաղթել և երկրից վտարել է բյուզանդական զորքերին, միավորել է Դաշտային Կիլիկիան։ Պետության արևելյան սահմաններն ամրապնդելու նպատակով իր դուստր Արտային կնության է տվել Եդեսիայի դուքս Բալդուին II–ին և դաշնակցել նրան՝ ընդդեմ մուսուլմանական ամիրայությունների ։ Թորոսը հույն ավատատեր Մանդալ եղբայրներից վրեժխնդիր է լինում, ովքեր սպանել էին Գագիկ Բ-ին։ Կապադովկիայի և Կիլիկիայի սահմանի վրա զավթելով` նրանց Կնդրոսկավիս (Կիզիստրա) ամրոցը, որը գտնվում էր Տավրոսի ստորոտում` Թորոսը նրանց հրամայել է բերել իրենց կողմից սպանված հայոց թագավորի սուրն ու հագուստը։ Թորոսը և նրա հայ զորականները տեսնելով բերվածը` դառնորեն լաց են լինում։ Սրանից հետո հրամայում է խոշտանգել հույն իշխաններին ։ Այդ ժամանակ Մանդալ եղբայրներից մեկն ասել է. «Դու հայ մարդ ես, և մեք հոռոմի իշխանք, զի՞նչ կամիս պատասխանի տալ հոռոմոց թագաւորին, որ դատես զհոռոմ մարդ»։ Թորոս յայնժամ սրտմտեալ Թորոս, և զոյն երեսացն այլագունեցաւ... և ասէր. «Ո՞վ էիք դուք, որ զայր հզոր և զօծեալ թագաւոր հայոց սպանանէիք և կամ զի՞նչ պատասխանի ևտուք ազգին հայոց»։ Եւ լալախառն սկսաւ չարաչար հարկանել զնա` մինչև սատակեցաւ դառնահառաչ մահուամբ։ Եւ յայնժամ գոհանայր զաստուծոյ, որ էառ զվրէժ արևանն Գագկայ հայոց արքային, վասն զի հայր հօրն նորա Ռուբեն ի զօրացն Գագկայ էր» ։ Ռումի սելջուկների կողմից Կիլիկիան հաճախ էր ենթարկվում հարձակման։ Անցնելով Տավրոսը 1107 թվականին թուրքերը ներխուժում են Անարզաբա, կողոպտելով Թորոսի երկիրը և կտրելով Մարաշի հարթավայրը հասնում են մինչև Գող Վասիլի տիրույթը, մինչև Բերդուս բնակավայրը։ Հայկական զորաջոկատը հավաքելով Վասիլը` Թորոսի հետ միասին ջախջախում են թուրքերին։ Թուրքերը հաջորդ տարի կրկին ներխուժում են, բայց ջախջախվում են դաժան ճակատամարտում։ Կիլիկիա են ներխուժում երկու տարի անց, բայց այս անգամ սահմանափակվում են Անազարբայի գավառի կողոպուտով։ Նրանք հեռանում են մեծ ավարով, քանի որ Թորոսը չհամարձակվեց մեն-մենակ ելնել նրանց դեմ ։ Թորոսի և Լևոնի փոխհարաբերությունները, թե ինչպիսին են եղել խաչակիրների հետ շատ սուղ են եղել։ Քեսունի իշխան Վասիլ Տղային գերելով Թորոսը` նրան տվել է Բալդուին Բուրժեցու ձեռքը, չնայած այն հանգամանքին, որ Վասիլը իր եղբայր Լևոնի փեսան էր և Գող Վասիլի հոգեզավակը, որն օգնել էր Թորոսին։ 1118 թվականին նրա եղբայր Լևոնը օգնել է Անտիոքի իշխան Ռոժերին ընդդեմ Սիրիայի էմիրների և ցուցաբերելով խիզախություն` աջակցել էր նրա հաղթանակին։ Անարզաբան գրավելով Թորոսը` այդտեղ կառուցում է մայր տաճար, վերկանգնում է հին վանքերը, կառուցում նորերը և կատարում նվիրատվություններ ։ Թորոսը կրել է սեբաստոս տիտղոսը։ Կամավոր կամ հարկադրաբար Թորոսը հրաժարվում է ապստամբ հպատակի կարգավիճակից և հնազանդվում է Բյուզանդիային, որի դիմաց էլ արժանանում է սեբաստոսի տիտղոսին, ինչը նրան իրավունք է տվել կառավարելու իրավական առումով կայսրությանը պատկանող, բայց իր փաստացի սեփականությունը հանդիսացող երկիրը։ Սսի մոտ հիմնել է Դրազարկի հռչակավոր վանքը, որտեղ թաղվել է և որն այնուհետև դարձել է արքունի դամբարան ։
Ծանոթագրություններ
Կատեգորիա:Վիքիպեդիա:ԵՊՀ ԻՄ հոդվածներ 2023 բարելավում
Դիմանալ Սուրբ Ծննդին
«Դիմանալ Սուրբ Ծննդին» (Surviving Christmas), ռեժիսոր Մայք Միտչելի ֆիլմերից, որի գլխավոր դերերը մարմնավորում են Բեն Աֆլեքը, Ջեյմս Գանդոլֆինին, Քրիստինա Էփլգեյթը, Քեթրին Օ’Հարան, Ջոշ Ցուքերմանը, Բիլ Մեյսին, Ջենիֆեր Մորիսոնը, Ուդո Կիրը, Դևիդ Սելբին, Ստեֆանի Ֆերասին։
Սյուժե
Առօրյա կյանքից հոգնելով՝ հարուստ Դրյու Լեթեմը որոշում է դիմել հոգեբանի խորհրդին, որպեսզի իր կյանքը մի փոքր իմաստալից ու հետաքրքիրր դարձնի։ Իսկ հոգեբանը նրան պատգամում է գնալ իր մանկության տուն և նրա դիմաց այրել մի ցուցակ, որտեղ գրված էր, թե ինչից է նա նեղացել իր կյանքում։ Իսկ Դրյուն այդտեղ գալով որոշում է ժամանակավոր ապրել այդ տանը և դառնալ ներկայիս ապրողների հարազատը։ Նրա առաջարկած գումարը գլխապտույտ է առաջացնում Վալկոների համար, և նրանք համաձայնվում են Դրյուին ընդունել որպես իրենց որդի։
Արտաքին հղումներ
Կատեգորիա:2004 ֆիլմեր Կատեգորիա:Մայք Միտչելի ֆիլմեր Կատեգորիա:Անգլերեն ֆիլմեր Կատեգորիա:Ամանորյա ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մելոդրամա ֆիլմեր Կատեգորիա:Սուրբծննդյան ֆիլմեր Կատեգորիա:Իսպաներեն ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:2000-ականների ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Չիկագոյում նկարահանված ֆիլմեր
Չերվոնայա Պոլյանա (գյուղ, Դոբրովելիչկովի շրջան)
Չերվոնայա Պոլյանա (Червона Поляна), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Չերվոնայա Պոլյանա գյուղում բնակվում էր 641 մարդ։ Բնակավայրը զբաղեցնում է 1,56 կմ² տարածք։ Բնակչության խտությունը կազմում էր 410,9 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Դոբրովելիչկովի շրջանի բնակավայրեր Կատեգորիա:Ուկրաինայի գյուղեր
Քեն Քուրտիս
Ծանոթագրություններ
Կատեգորիա:Հոլիվուդյան դերասաններ Կատեգորիա:Ամերիկացի դերասաններ Կատեգորիա:Ամերիկացի պրոդյուսերներ Կատեգորիա:Ամերիկացի երգիչներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:20-րդ դարի ամերիկացի երգիչներ Կատեգորիա:Ամերիկացի երաժիշտներ
Չոռնի Պոտոկ (այլ կիրառումներ)
Չոռնի Պոտոկ, կարող է վերաբերել՝
Միզանյութ-մրջնալդեհիդային խեժեր
Միզանյութ-մրջնալդեհիդային խեժեր, միզանյութֆորմալդեհիդային խեժեր, արհեստական խեժեր։ Ստացվում են միզանյութի և մրջնալդեհիդի պոլիկոնդենսմամբ։ Ջրակայուն և օրգանական լուծիչներում լուծելի դարձնելու նպատակով խեժը մոդիֆիկացնում են մասնակի էսթերացմամբ։ Մոդիֆիկացված Միզանյութ-մրջնալդեհիդային խեժերը օգտագործում են ամինապլաստների, կարբամիդային սոսինձների ու փրփրապլաստների արտադրության համար, կարծրությունը, քիմիական կայունությունը և փայլը մեծացնելու, հատկությունները լավացնելու նպատակով ավելացնում են ալկիդային լաքերին և արծնիչներին։
Կատեգորիա:Սինթետիկ խեժեր
Լուժնայա (գյուղ, Երշիչսկի շրջան)
Լուժնայա (Лужная), գյուղ Ռուսաստանի, Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 148 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Երշիչսկի շրջանի բնակավայրեր
Չումակի (այլ կիրառումներ)
Չումակի, կարող է վերաբերել՝
Կանապեեկսի
Կանապեեկսի (Kanapeeksi), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 3 մարդ։
Արտաքին հղումներ
Կատեգորիա:Էստոնիայի Հիյումա նահանգի Կիռգեսաառե շրջանի բնակավայրեր Կատեգորիա:Էստոնիայի գյուղեր
Աստերոիդների ցանկ (13801-13900)
Աստերոիդների ցանկ (13701-13800) * Աստերոիդների ցանկ * Աստերոիդների ցանկ (13901-14000)
Պատերազմական հանցագործություն
Պատերազմական հանցագործություն, պատերազմական (մարտական) գործողությունների վարման ժամանակ միջազգային մարդասիրական իրավունքի առանձնապես ծանր խախտումներ մատնանշող հավաքական եզրույթ ․
Զանգվածային բնույթ կրող Պատերազմական հանցագործությունները՝ մեծ թվով զոհերով, մարդկության դեմ ուղղված հանցագործություններ են համարվում, և դրանք ոչ թե ազգային պատերազմական դատարանների իրավասության ենթակա են, այլ միջազգային պատերազմական տրիբունալների։ Մարդկության դեմ հանցագործությունների նկատմամբ բացառիկ լրջության պատճառով վաղեմության ժամկետ չի կիրառվում ։ Պետք է տարբերել պատերազմական հանցագործությունները զինվորականներից, այսինքն՝ զինծառայողների կողմից զինվորական ծառայության դեմ ուղղված հանցագործություններից (հրամանի չկատարում, դասալքություն և այլն) ։
Հայոց ցեղասպանությունը հաճախ համարվում է Առաջին համաշխարհային պատերազմի տարիներին և ընդհանրապես 20-րդ դարում կատարված ամենախոշոր պատերազմական հանցագործություններից մեկը ։
Իրավաբանական նշանակություն
«Պատերազմական հանցագործություն» եզրույթի սահմանումը տրված է Միջազգային քրեական դատարանի Հռոմի ստատուտի (կանոնադրության) 8-րդ հոդվածի 2-րդ մասում, որի համաձայն Պատերազմական հանցագործություններ են ․
Բացի այդ, Ժնևյան կոնվենցիայի 3-րդ մասով նախատեսվում է, որ դրա գործողությունը տարածվում է նաև այն հակամարտությունների վրա, որոնք միջազգային բնույթ չեն կրում։ Կոնվենցիան ստորագրած պետությունները պարտավորվել են, որ իրենց տարածքում ծագած և միջազգային բնույթ չունեցող զինված հակամարտության դեպքում, հակամարտության մեջ գտնվող կողմերից յուրաքանչյուրը պարտավոր կլինի կիրառել առնվազն հետևյալ դրույթները․
2017 թվականի դեկտեմբերին ՄԱԿ-ի Միջազգային քրեական դատարանի (ՄՔԴ) Հռոմի ստատուտում մտցվել են հետևյալ գործողությունները, որոնք դասակարգվելու են որպես Պատերազմական հանցագործություններ ․
1-ին կետում արգելված արարքներից որևէ մեկի կատարելը Պատերազմական հանցագործություն է, իսկ դրանք կատարած անձինք Պատերազմական հանցագործներ են։
Միջազգային քրեական դատարան
Յուրաքանչյուր հակամարտության համար առանձին տրիբունալ չստեղծելու համար 1998 թվականին որոշվել է ստեղծել Միջազգային քրեական դատարան, որի իրավասության տակ են գտնվում պատերազմական հանցագործությունները, որոնց համար սահմանված է ունիվերսալ իրավազորություն ։ 2002 թվականին այն ստեղծելու մասին պայմանագիրն ուժի մեջ է մտել։ Սակայն մի շարք երկրներ (ներառյալ Ռուսաստանը, ԱՄՆ-ն և Չինաստանը) չեն ստորագրել կամ չեն վավերացրել այն։
Պատժի անխուսափելիություն՝ անկախ կոնվենցիաներից
Ինչպես նշում է Նյուրնբերգյան տրիբունալի դատավճիռը, միջազգային կոնվենցիաները չեն կարող սողանցք լինել հանցագործներին պատասխանատվությունից խուսափելու համար։ 18-րդ դարից սկսած զարգացել են սկզբունքները՝ հիմնված այն տեսակետի վրա, որ «անպաշտպան մարդկանց սպանելը կամ նրանց վնասելը հակասում է Պատերազմական ավանդույթին»։ Թեև խոսքը ռազմագերիների մասին է, մարդասիրական վերաբերմունքի անհրաժեշտությունը տարածվում է զինված հակամարտություններում ցանկացած բնույթի ցանկացած խաղաղ բնակչության վրա (դատավճռում հիշատակված տեսակետների էությունը) ։
Արտաքին հղումներ
Կատեգորիա:Պատերազմական հանցագործություններ Կատեգորիա:Պատերազմի օրենքներ Կատեգորիա:Միջազգային քրեական իրավունք Կատեգորիա:Միջազգային մարդասիրական իրավունք Կատեգորիա:Մարդու իրավունքների խախտում Կատեգորիա:Պատերազմական իրավունք
Ռոգայլովո
Ռոգայլովո (Рогайлово), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 158 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Ուիլյամ Շիրեր
Ուիլյամ Լոուրենս Շիրեր (William Lawrence Shirer, ), ամերիկացի լրագրող, ռազմական թղթակից և պատմաբան, որի գրքերը Երրորդ Ռեյխի պատմության վերաբերյալ շատ տարածված են։
Կենսագրություն
1925 թվականին, ԱՄՆ-ում քոլեջն ավարտելուց հետո, ամռանը մեկնել է Եվրոպա։ Այցելել է Անգլիա, Ֆրանսիա և Բելգիա և երբ պատրաստվում էր վերադառնալ, Փարիզում աշխատանքի առաջարկ է ստացել` դառնալ ամերիկյան «Չիկագո Թրիբյուն» թերթի եվրոպական հրատարակության թղթակիցը, երեք տարի անց դարձել է պարբերականի եվրոպական թղթակիցը, իսկ 1931 թվականին` կենտրոնական բյուրոյի ղեկավար։ Նա նաև գործուղումների է մեկնել Մերձավոր Արևելք և Հնդկաստան, մոտիկից ծանոթացել է Մահաթմա Գանդիի հետ։
1931 թվականին Վիեննայում բնակվելուց հետո նա ամուսնացել է ավստրիացի լուսանկարչուհի Թերեզա Ստիբերիցի հետ, որի հետ ունեցել է երկու երեխա։ Ալպերում դահուկներ վարելիս նա կորցրել է աչքը ։ 1932 թվականին՝ «Tribune»-ի Վիեննայի գրասենյակի փակման պատճառով, նա և իր կինը, որը գրանցված էր որպես իր օգնականի կողմից, առանց աշխատանքի են մնացել։
Նրանք մեկնել են Իսպանիա, որտեղ մեկ տարի ապրել են Լորետ դե Մար ձկնորսական գյուղում։ «Մենք փողն սպառվել է», սա 1934 թվականին եղել է նրա օրագրի առաջին գրառումը ։
1934 թվականի հունվարին Շեյերը աշխատանքի առաջարկ է ստացել New York Herald-ի փարիզյան խմբագրությունից։ Այնուհետև նա տեղափոխվել է Բեռլին, որտեղ դարձել է «Universal News Service» հեռագրական գործակալության աշխատակիցը, որը պատկանում էր ամերիկյան մեդիա մագնատ Ուիլյամ Ռենդոլֆ Հերսթին։ Վերջինիս սնանկացումով պայմանավորված` գործակալությունը երեք տարի անց փակվել է։
1937 թվականին դարձել է CBS-ի լրագրող։ 1934-1940 թվականներին ապրել և աշխատել է նացիստական Գերմանիայում, պարբերաբար ներկա է գտնվել Հիտլերի ելույթներին և Նացիոնալ-սոցիալիստական ​​գերմանական բանվորական կուսակցության համագումարներին Նյուրնբերգում` հետագայում դրանք արտացոլելով իր գրքերում։ 1940 թվականին լուսաբանել է Ֆրանսիայի ռազմակալումը նացիստների կողմից։ Նույն թվականին վերադարձել է ԱՄՆ՝ աշխատանքում գրաքննության ավելացման և առաջացած խափանումների համար։ Հաջորդ տարի հրապարակել է իր հայտնի «Բեռլինյան օրագիր» գրքի առաջին մասը։
Երկրորդ համաշխարհային պատերազմի ավարտին դարձել է «Երրորդ համաշխարհային պատերազմի կանխարգելման համայքնի» առաջնորդներից մեկը (Ռեքս Սթութի հետ միասին), որը պատերազմ էր քարոզում մինչև Նացիստական ​​Գերմանիայի անվերապահ անձնատվությունը։ 1945-1946 թվականներին աշխատել է Նյուրնբերգյան դատավարության գործընթացներում։ 1947 թվականին CBS-ում ազատվել է աշխատանքից։ Ամերիկյան «վհուկների որսի» ընթացքում հետապնդումների է ենթարկվել, նրա անունը հայտնվել է «Red Channels: The Report of Communist Influence in Radio and Television» («Կարմիր ալիքներ։ Հեռուստատեսության և ռադիոյի վրա կոմունիստների ազդեցության մասին հաշվետվությունը») պարսավագրում։ Դրանից հետո նա չի կարողացել զբաղվել լրագրությամբ, ուստի կենտրոնացել է գրելու վրա, հրատարակել է մի շարք գրքեր։ Նրա ամենահայտնի գործերն են «Երրորդ ռեյխի վերելքն ու անկումը. Նացիստական ​​Գերմանիայի պատմություն» և «Բեռլինյան օրագիր» գրքերը։
1970 թվականին նա ամուսնալուծվել է և ամուսնացել ռուսաց լեզվի ուսուցչուհի Իրինա Լուգովսկայայի հետ։
Պատմական աշխատանքներ
Շեյերը հրատարակել է մի շարք գրքեր Երկրորդ աշխարհամարտի պատմության և դրան նախորդող ժամանակաշրջանի վերաբերյալ, որոնցից ամենահայտնիը «Երրորդ Ռայխի վերելքն ու անկումը» գիրքն է, որը լույս է տեսել 1960 թվականին և այնուհետև վերատպել և լրացրել է մի քանի անգամ։ Դրանում նա լայնորեն օգտագործել է նացիստական ​​Գերմանիայի կողմից գրաված փաստաթղթերը և իր իսկ հիշողությունները։ Շեյերը հետևել է նացիզմի նախապատմությանը «Լյութերից մինչև Հիտլեր»՝ երեսնամյա պատերազմը համարելով դրա կարևորագույն պատմական նախադրյալը։
Բացի այդ գրքից, հայտնի են նաև «Բեռլինի օրագիրը» (լրագրողական օրագիր նացիստական Գերմանիայում գտնվելու տարիներին, որը հրատարակվել է 1941 թվականին, ԱՄՆ վերադառնալուց անմիջապես հետո) և «Երրորդ Հանրապետության անկումը» գրքերը։
Արտաքին հղումներ
Կատեգորիա:Լրագրողներ այբբենական կարգով Կատեգորիա:Ամերիկացի լրագրողներ Կատեգորիա:Ամերիկացի պատմաբաններ Կատեգորիա:20-րդ դարի ամերիկացի գրողներ Կատեգորիա:Երկրորդ համաշխարհային պատերազմի մասնակիցներ Կատեգորիա:Գիտնականներ այբբենական կարգով Կատեգորիա:Ամերիկացի ոչ գեղարվեստական գրողներ Կատեգորիա:Ռազմական թղթակիցներ
Պալիևկա (այլ կիրառումներ)
Պալիևկա, կարող է վերաբերել՝
Պաստորա Սոլեր
Պիլար Սանչես Լուկե (իսպաներեն՝ Pilar Sánchez Luque, առավել հայտնի է Պաստորա Սոլեր (Pastora Soler) բեմական անունով, ), իսպանացի երգչուհի, որը ներկայացրել է Իսպանիան Եվրատեսիլ 2012 թվականին «Quédate Conmigo» («Մնա ինձ հետ») երգով, և զբաղեցրել 10-րդ հորիզոնականը։
Ծանոթագրություններ
Կատեգորիա:Եվրատեսիլ 2012 երգի մրցույթ Կատեգորիա:21-րդ դարի երգչուհիներ Կատեգորիա:Եվրատեսիլ 2012 երգի մրցույթի մասնակիցներ Կատեգորիա:Իսպանացի երգչուհիներ
Ազատ ոճի ըմբշամարտ
Ազատ ոճի ըմբշամարտ, մարզաձև, որը ներառված է օլիմպիական խաղերի ծրագրում։
Անցկացվում են աշխարհի, Եվրոպայի, այլ մայրցամաքների ու պետությունների առաջնությունները։
Մրցության կանոնները
Ազատ ոճի ըմբշամարտ մրցումների ժամանակ մրցակիցները տարբեր տեխնիկական հնարքներով ձգտում են հաղթանակի հասնել միմյանց նկատմամբ։ Հնարքներ կատարելիս արգելվում է կատարել հոդերի շարժումներին հակառակ և խեղդող հնարքներ։ Գոտեմարտի տևողությունը 6 րոպե է։ Այն բաղկացած է 2-րոպեանոց երեք մրցամասերից՝ 30 վայրկյանանոց ընդմիջումներով։ Առաջին մրցամասի հաղթող է ճանաչվում ավելի շատ միավորներ ունեցող ըմբիշը։ Եթե ըմբիշներից մեկի առավելությունը մեկ մրցամասում հասնում է 6 միավորի, մրցամասը դադարեցվում է և այդ մրցամասի հաղթող է ճանաչվում միավորների առավելություն ունեցող ըմբիշը։ Եթե առաջին երկու մրցամասերում հաղթում է նույն ըմբիշը, ապա նրան շնորհվում է հաղթանակ՝ առանց երրորդ մրցամասի անցկացման։
Մաքուր հաղթանակի դեպքում գոտեմարտն ավարտվում է։ Եթե առաջին երկու մրցամարտերն ավարտվում են և՛ մեկ, և՛ մյուս ըմբիշի հաղթանակով, ապա, առանց միավորները հաշվի առնելու, անցկացվում է երրորդ մրցամասը, որում հաղթանակը որոշվում է միավորների առավելությամբ։
Ոչ ոքիի դեպքում վիճակահանությամբ որոշվում է մրցակցի ոտքից բռնող ըմբիշը։ Եթե բռնվածք կատարող ըմբիշը 30 վայրկյանի ընթացքում միավոր չի շահում, հաղթանակը տրվում է մրցակցին։ Տեխնիկական հնարքները գնահատվում են 1,2,3 միավորով, իսկ մեծ ամպլիտուդայով (լայնույթով) կատարված հնարքը՝ 5 միավորով։ Գոտեմարտը վարում են 3 մրցավարներ, որոնցից մեկը՝ գորգի վրա։ Հաղթող է ճանաչվում մրցամարտի ավարտից հետո ավելի շատ միավորներ վաստակած մարզիկը կամ մրցակցին թիակների վրա պառկեցնող ըմբշամարտիկը։ Մարզիկները գոտեմարտում են 9 մետր տրամագիծ և փափուկ ծածկույթ ունեցող շրջանաձև մրցագորգի վրա ։
Աղբյուրներ
Կատեգորիա:Անհատական մարզաձևեր
Ռոմանական ճարտարապետություն
Ռոմանական ճարտարապետություն, միջնադարյան Եվրոպայի ճարտարապետական ոճ, որին բնորոշ են կիսաշրջանաձև կամարները։ Ռոմանական ճարտարապետության ձևավորման ժամանակաշրջանի վերաբերյալ միասնական տեսակետ չկա։ Ըստ որոշ եզրահանգումների այն ձևավորվել է VI-ից X դարերում։ XII դարում այս ճարտարապետական ոճի հիման վրա ձևավորվել է գոթական ոճը, որին բնորոշ են սրածայր կամարները։ Ռոմանական ճարտարապետության նմուշներ հանդիպում են ողջ աշխարհամասով մեկ, որը նրան դարձնում է առաջին համաեվրոպական ճարտարապետական ոճը Կայսերական Հռոմեական ճարտարապետությունից հետո։ Ռոմանական ոճն Անգլիայում անվանում են նաև նորմանական ճարտարապետություն ։
Իր մեջ ամփոփելով հռոմեական և բյուզանդական շինությունների և տեղի ճարտարապետության լուծումներ, ռոմանական ճարտարապետությունը հայտնի է իր զանգվածեղությամբ, շրջանաձև կամարներով, հաստ պատերով, ամուր սյուներով, բարձր աշտարակներով և դեկորատիվ կամարաղեղներով։ Ամեն մի շինություն ունի շատ ճշգրիտ կառուցվածք, և նրանք մեծ մասամբ կանոնավոր են, սիմետրիկ նախագծային հատակագծով, այնպես որ շինությունների ներքին տեսքը բավականին պարզ է ստացվում համեմատած գոթական շինությունների հետ։ Տարածաշրջանային առանձնահատկություններով և օգտագործվող շինանյութերի զանազանություններով հանդերձ՝ այս ոճը բավականին մեծ կիրառություն է գտել ամբողջ Եվրոպայում։
Վերոնշյալ ժամանակահատվածում ռոմանական ոճով բավականին շատ ամրոցներ են կառուցվել, բայց եկեղեցիները թվաքանակով գերազանցում էին։ Ամենանշանակալիցը հանդիսանում են եկեղեցի-աբբայությունները, որոնց որոշ մասը մինչև հիմա կանգուն են և գործող ։ Բազմաթիվ ռոմանական ոճով կառուցված եկեղեցիներ ժամանակի ընթացքում կամաց-կամաց վերափոխվել են գոթական ոճի, քանի որ եկեղեցիների վերանորգման ժամանակ կիրառում էին գոթական ոճի լուծումներ, որն այդ ժամանակներում արդեն լայն տարածում էր գտել։ Այս երևույթը լայնորեն տարածված էր Անգլիայում և Պորտուգալիայում։
Անխաթար պահպանված ռոմանական շինությունների կարելի է հանդիպել այնպիսի շրջաններում, որոնք ավելի քիչ էին զարգացած այդ ժամանակաշրջանում՝ Հարավային Ֆրանսիայում, Իսպանիայի, Իտալիայի գյուղերում և հյուսիսային մասում։ Ռոմանական ոճի բնակելի տներ և ամրոցներ դեռևս կան։ Շատ եկեղեցիների վրա կարելի է տեսնել ռոմանական ոճով մասեր, որոնք հիմնականում գտնվում են շինության ներքին մակարդակներում։
Արտաքին հղումներ
Կատեգորիա:Ճարտարապետական ​​ոճեր Կատեգորիա:Ռոմանական ճարտարապետություն Կատեգորիա:Ռոմանական արվեստ
Իգոր Դոդոն
Իգոր Դոդոն (Igor Dodon, ), Մոլդովայի պետական և քաղաքական գործիչ։ 2016 թվականից Մոլդովայի նախագահ։
2006-2009 թվականներին գլխավորել Է Մոլդովայի էկոնոմիկայի և առևտրի նախարարությունը, իսկ 2008-2009 թվականներին զբաղեցրել է առաջին փոխվարչապետի պաշտոնը։ 2011-2016 թվականներին՝ Մոլդովայի սոցիալիստների կուսակցության նախագահ։
2017-2018 թվականներին Մոլդովայի Սահմանադրական դատարանը մի քանի անգամ ժամանակավորապես հեռացրել է Իգոր Դոդոնին պաշտոնից այն պատճառով, որ նա չի համաձայնել ստորագրել Մոլդովայի կառավարության նախարարների նշանակման և Մոլդովայի խորհրդարանի ընդունած այլ օրենքներ (այդ թվում՝ օտարերկրյա քարոզչության դեմ պայքարի մասին օրենքը)։ Հրամանները և օրենքները ստորագրվել են մի անձի կողմից, որին ժամանակավորապես անցել էին Մոլդովայի նախագահի լիազորությունները։ Այդ մարդը Մոլդովայի խորհրդարանի խոսնակ Անդրիան Կանդուն էր, որից հետո իրավասությունները նորից տրվել են Իգոր Դոդոնին       ։
Կենսագրություն
Ստացել է երեք բարձրագույն կրթություն։ Ավարտել է պետական ագրարային համալսարանի տնտեսագիտության ֆակուլտետը, Մոլդովայի տնտեսագիտական գիտությունների ակադեմիայի կառավարման ֆակուլտետը, Մենեջմենթի միջազգային ինստիտուտի տնտեսագիտական իրավունքի ֆակուլտետը։ Տնտեսագիտության դոկտոր։ 2011 թվականի սեպտեմբերի 24-ից Մոլդովայի շախմատի ֆեդերացիայի նախագահ։
Մոլդովայի կառավարությունուն
Մոլդովայի նախագահ Վլադիմիր Վորոնինի 2006 թվականի սեպտեմբերի 18-ի հրամանագրով նշանակվել է Էկոնոմիկայի և առևտրի նախարար։
2008 թվականի մարտի 31-ին Մոլդովայի նախագահի թիվ 1592-IV հրամանագրով նշանակվել է վարչապետի առաջին տեղակալ, էկոնոմիկայի և առևտրի նախարար։
Մոլդովայի խորհրդարանում
2009 թվականին Մոլդովայի կոմունիստական  կուսակցությունից ընտրվել է պատգամավոր, ինչպես ապրիլի 5-ի, այնպես էլ հուլիսի 29-ի արտահերթ ընտրություններից հետո։ 2010 թվի խորհրդարանական ընտրություններում Իգոր Դոդոնը կրկին պատգամավոր է դարձել։
2011 թվականի դեկտեմբերի 18-ին Մոլդովայի Սոցիալիստների կուսակցության X համագումարում ընտրվել է կուսակցության նախագահ  և մնացել մինև 2016 թվականի նախագահական ընտրություններում հաղթելը։
2014 թվականի նոյեմբերի 30-ի խորհրդարանական ընտրությունների արդյունքներով սոցիալիստների կուսակցությունը Իգոր Դոդոնի ղեկավարությամբ հավաքում է ձայների 20,51 տոկոսը և ձևավորում է 20-րդ գումարման խորհրդարանում ամենամեծ խմբակցությունը։ Չաջակցելով եվրոպամետ կուսակցությունների կառավարման ծրագրին՝ սոցիալիստների կուսակցությունն անցավ ընդդիմության։
2016 թվականի հունվարին Քիշնևում տեղի ունեցած զանգվածային հակակառավարական ցույցերի ընթացքում Իգոր Դոդոնը Անդրեյ Նեստասի և Ռենատո Ուսատիմի հետ համատեղ համակարգել է բողոքի շարժման գործողությունները և հանդես է եկել որպես ընդդիմության առաջնորդներից մեկը իշխող մեծամասնության ներկայացուցիչների հետ բանակցություններում։
Մոլդովայի նախագահ
Դուրս է եկել ընտրությունների երկրորդ փուլ՝ հավաքելով ձայների 47,98 տոկոսը։  2016 թվականի նոյեմբերի 13-ին հաղթել է նախագահական ընտրությունների երկրորդ փուլում։ Դոդոնը դարձել Է Մոլդովայի երրորդ համաժողովրդական ընտրված նախագահը (Միրչա Սնեգուրից և Պյոտր Լուչինսկիից հետո)՝ հավաքելով ձայների 52,27 տոկոսը։ Երդմնակալությունը տեղի է ունեցել 2016 թվականի դեկտեմբերի 23-ին Քիշնևի Հանրապետության պալատում  ։ Ընտրվելու պահին եղել է հանրապետության ամենաերիտասարդ ղեկավարը՝ երկրի գոյության ողջ ընթացքում։ 2016 թվականի նոյեմբերի 18-ին լքել է կուսակցությունը՝ նախագահի պաշտոնը զիջելով Զինաիդա Գրեչանային ։
2016 թվականի դեկտեմբերի 23-ին Ազգային պալատում տեղի ունեցավ նախագահի երդմնակալության արարողությունը ։ 2016 թվականի դեկտեմբերի 26-ին Մոլդովայի նախագահի աշխատակազմի շենքից հանվել էր Եվրամիության դրոշը, որը կախված էր Մոլդովայի դրոշի կողքին, իսկ Մոլդովայի նախագահի պաշտոնական կայքի տարբերակը ռումիներենից փոխվել էր մոլդովերենով, համաձայն Մոլդովայի Հանրապետության սահմանադրության 13-րդ հոդվածի 1-ին կետի ։ Նա կողմնակից է Մոլդովայի դաշնայնացմանը և Եվրամիության հետ ասոցացման համաձայնագրի չեղարկմանը ։ Ինչպես նաև կողմնակից է Մոլդովայի արտադաշինքային կարգավիճակի և նրա՝ որպես չեզոք պետության զարգացման ։
2017 թվականի մարտի 17-19-ին նա երկրորդ անգամ է այցելել Ռուսաստան։ Այցը ոչ պաշտոնական էր, ոչ պետական, սակայն Վլադիմիր Պուտինի հետ հանդիպման ժամանակ քննարկվել են Մերձդնեստրի կարգավորման և Մոլդովայից աշխատանքային միգրանտների համար համաներման հարցերը ։
2017 թվականի մարտի 28-ին Դոդոնը հրամանագիր է ստորագրել նույն թվականի սեպտեմբերի 24-ին հանրաքվե նշանակելու մասին, որի ընթացքում չորս հարց է արծարծվել ։
Սակայն 2017 թվականի հուլիսին Մոլդովայի Սահմանադրական դատարանն արգելել էր Դոդոնի լիազորությունների ընդլայնման մասին հանրաքվեի անցկացումը ։ Մոլդովայի Սահմանադրական դատարանի կարծիքով՝ «պետության ղեկավարը չի կարող փոխել Սահմանադրությունը» ։
2017 թվականի ապրիլի 3-ին Դոդոնը ԵՏՄ-ի հետ Մոլդովայի համագործակցության մասին հուշագիր է ստորագրել։ Նա հույս ունի, որ մայիս-հունիսին հուշագրի ստորագրումից հետո Մոլդովան կարող է լիարժեք դիտորդ դառնալ ԵՏՄ-ում ։ Սակայն արդեն ապրիլի 14-ին Եվրասիական տնտեսական միության գագաթնաժողովում որոշում է կայացվել Մոլդովային կազմակերպությունում դիտորդի կարգավիճակ տրամադրելու մասին ։ 2017 թվականի մայիսի 9-ին Իգոր Դոդոնը ներկա է գտնվել 2017 թվականի Հաղթանակի օրվան նվիրված զորահանդեսին և եղել անմար կրակի մոտ։ Նա իր գնալու որոշումը բացատրել է այսպես. «Ես Ռուսաստանի նախագահ Վլադիմիր Պուտինի կողմից հրավեր եմ ստացել՝ մասնակցելու Կարմիր հրապարակում կայանալիք տոնական միջոցառումներին։ Գրեթե 15 տարի Մոլդովայի նախագահներն այդ օրը Մոսկվա չեն ժամանել, ուստի ես որոշեցի մեկնել» ։2017 թվականի հոկտեմբերի 17-ին Մոլդովայի Սահմանադրական դատարանը նախագահական պարտականությունների կատարումից ժամանակավորապես հեռացրել էր Դոդոնին՝ Եվգենյա Ստուրզուին պաշտպանության նախարար նշանակելուց հրաժարվելու պատճառով, որն առաջարկել էր խորհրդարանը։ 2017 թվականի հոկտեմբերի 24-ին Դոդոնի կողմից Պաշտպանության նախարարի հաստատման համար անհրաժեշտ ժամկետի իրավահաջորդը դարձել Է Մոլդովայի խորհրդարանի նախագահ Անդրիան Կանդուն ։
2018 թվականի հունվարի 5-ին Դոդոնի լիազորությունները կրկին ժամանակավորապես դադարեցվել են, քանի որ նա երկու անգամ հրաժարվել է ստորագրել օտարերկրյա քարոզչության դեմ պայքարի մասին օրենքը, որն ընդունվել է խորհրդարանի կողմից 2017 թվականի վերջին ։
2018 թվականի սեպտեմբերի 9-ին Քիշնև-Կալարաշ մայրուղու վրա Դոդոնի ավտոշարասյան երկու մեքենաներ վթարի են ենթարկվել։ Դոդոնը հոսպիտալացվել է, թեև լուրջ մարմնական վնասվածքներ չեն եղել ։
2018 թվականի սեպտեմբերի 24-ին Դոդոնի լիազորությունները կրկին ժամանակավորապես դադարեցվել են Մոլդովայի Սահմանադրական դատարանի որոշմամբ, քանի որ նա երկու անգամ մերժել է վարչապետի կողմից առաջարկված կառավարության անդամների թեկնածությունները ։ Նախագահի պաշտոնակատար է դարձել Մոլդովայի խորհրդարանի նախագահ Անդրիան Կանդուն։
2018 թվականի դեկտեմբերի 10-ին Դոդոնը 5-րդ անգամ ժամանակավորապես հեռացվել է պաշտոնից՝ 4 օրենքին հավանություն չտալուց հետո ։
2019 թվականի հունիսի 9-ին Սահմանադրական դատարանի կողմից հեռացվել է նախագահի պարտականությունների կատարումից ։ 2019 թվականի հունիսի 15-ին Սահմանադրական դատարանը վերանայել է 2019 թվականի հունիսի 7-ից 9-ը ընդունված իր որոշումները և չեղարկել, այդ թվում՝ նախագահ Իգոր Դոդոնին իր պարտականությունների կատարումից հեռացնելու որոշումը ։
Ընտանիք
Կինը՝ Գալինա Դոդոնը, 2012 թվականից աշխատել է Exclusive Media ընկերության ֆինանսական տնօրեն (պատկանում է սոցիալիստ պատգամավոր Քորնելիու Ֆուրկուլիցեին), որը թողարկում է «Аргументы и факты» թերթի տեղական տարբերակը ։ Ունեն երեք զավակ՝ որդիներ Բոգդանը, Վլադը և Նիկոլայը ։
Արտաքին հղումներ
Կատեգորիա:Տնտեսագիտական գիտությունների դոկտորներ Կատեգորիա:Մոլդովացի պետական գործիչներ Կատեգորիա:Մոլդովայի քաղաքական գործիչներ Կատեգորիա:Մոլդովայի նախագահներ Կատեգորիա:Մոլդովացի տնտեսագետներ
Լուժոկ (գյուղ, Դեմիդովսկի շրջան)
Լուժոկ (Лужок), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 45 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Ադամ Միցկևիչ
Ադամ Միցկևիչ (Adam Mickiewicz, ), լեհ բանաստեղծ, ազգային-ազատագրական շարժման գործիչ։
Կենսագրություն
Ծնվել է 1798 թվականին ներկայիս Բելառուսի Զաոսյե գյուղում։ Սովորել է Վիլնոյի համալսարանի պատմաբանասիրական ֆակուլտետում (1815-1819 թվականներ)։
1839-1840 թվականներին հռոմեական գրականություն է դասավանդել Լոզանում, 1840-1844 թվականներին վարել է Փարիզի Կոլեժ դը Ֆրանսի սլավոնական գրականության ամբիոնը։ 1841 թվականներին Միցկևիչը մտել է լեհ միստիկ փիլիսոփա Ա․ Տովյանսկու աղանդի մեջ, որը բացասական ազդեցություն է գործել նրա հասարակական-քաղաքական կյանքի վրա (Միցկևիչը 1847 թվականին հեռացել է այդ աղանդից)։ 1848 թվականին վերսկսել է հեղափոխական գործունեությունը․ ստեղծել է Իտալիայի ազատագրության համար պայքարող լեհական լեգեոն, Փարիզում աշխատակցել է «Տրիբուն դե փյոփլը» (La Tribune des peuples», 1849 թ.) թերթին, հանդես է եկել հեղափոխական-դեմոկրատական բնույթի հոդվածներով։ Ղրիմի պատերազմի (1853-1856 թվականներ) տարիներին Միցկևիչը քաղաքական առաքելությամբ մեկնել է Կ․ Պոլիս, որտեղ և մահացել է ժանտախտից (աճյունը, որ թաղվել էր Փարիզում, 1890 թվականներին տեղափոխվել է Կրակով)։ Միցկևիչի պոեզիան մեծ նշանակություն է ունեցել լեհական ազգային-ազատագրական շարժման համար, դեմոկրատական մտքի զարգացման, լեհական գրականության նորացման համար, հարստացրել է գրական լեզուն, տաղաչափությունը, բանաստեղծական ժանրերը։ Միցկևիչի ստեղծագործությունները թարգմանվել են աշխարհի շատ լեզուներով։
Աշխատանքներ
Վաղ շրջանի գործերը վկայում են, որ Միցկևիչը տարվել է Լուսավորականության ազատախոհ ավանդույթներով։ 1817 թվականից մասնակցել է «ֆիլոմատներ» («գիտության բարեկամներ») և «ֆիլարետներ» («բարերարություն սիրողներ») հայրենասիրական երիտասարդական գաղտնի խմբակների ստեղծմանն ու գործունեությանը, նրանց համար գրել ծրագրային բանաստեղծություններ («Ներբող երիտասարդության» )։ Միցկևիչի առաջին չափածո ժողովածուն («Պոեզիա» ) դարձավ լեհական գրականության մեջ ռոմանտիկական ուղղության մանիֆեստը։ «Պոեզիա»-ի 2-րդ հատորակության մեջ զետեղված էր «Գրաժինա» քնարա-էպիկական ռոմանտիկական պոեմը, որով սկզբնավորվեց այսպես կոչված լեհական «բանաստեղծական վիպակի» ժանրը։ Պոեմը փառաբանում է հերոս անհատի սխրանքն ու անձնազոհությունը։ Այդ հատորում էր նաև «Նախահայրեր» (մաս 2, 4) դրամատիկական պոեմը (դժբախտ սիրուց տանջվող հերոսը մերկացնում է «սրտի իրավունքները» ոտնահարող հասարակությունը)։ Ֆիլոմատ-ֆիլարետական կազմակերպությունների գործով ձերբակալված (1823 թ.) Միցկևիչը 1824 թվականին աքսորվում է Լիտվայից և մինչև 1829 թվականը մնում Ռուսաստանում (Պետերբոլրգ, Օդեսա, Մոսկվա), որտեղ մտերմանում է դեկաբրիստական շարժման մասնակիցների (Կ․ Ռիլեև, Ա․ Բեստուժև) և ականավոր գրողների (Ա․ Ս․ Պուշկին և ուրիշներ) հետ։ Ռուսաստանում լույս են տեսնում նրա «Սոնետներ» (1826 թ.) գիրքը և «Կոնրադ Վալենրոդ» (1828 թ.) մեծածավալ պոեմը։ Վերջինս պատկերում է լիտվական ժողովրդի պայքարը ընդդեմ գերմանական խաչակիրների։ Միայնակ հերոս Վալենրոդը իր անձնական երջանկությունը զոհում է հանուն ժողովրդի փրկության։ Պոեմը հեղափոխականացնող ազդեցություն է գործել ժամանակակիցների վրա։ 1829 թվականին Միցկևիչը մեկնել է Ռուսաստանից, եղել Գերմանիայում, Շվեյցարիայում, Իտալիայում։ Լեհական ապստամբությանը (1830 թ.) միանալու անհաջող փորձից հետո նա ընդմիշտ մնացել է տարագրության մեջ (ապրել է առավելապես Փարիզում)՝ շարունակելով գրական և հեղափոխական գործունեությունը։ Ապստամբության անհաջողության և լեհ ժողովրդի ճակատագրի ողբը, միաժամանակ պայքարը շարունակելու կոչը դարձել են նրա այդ շրջանի ստեղծագործության («Նախահայրեր», մաս 3, «Լեհ ժողովրդի և լեհ ուխտավորի գիրքը», 1832 թ.) բովանդակությունը, թեև Միցկևիչը աստիճանաբար տեղի է տվել կրոնամիստիկական տրամադրությունների։ «Նախահայրեր»-ի 3-րդ մասի ուժը ինքնակալության և լեհ արիստոկրատիայի մերկացումն է, աստծուն (որպես աշխարհում տիրող չարիքի մեղավորի) մենամարտի կանչող Կոնրադի տիտանական կերպարի ստեղծումը։ 1834 թվականին Միցկևիչը հրատարակել է իր վերջին մեծածավալ պոեմը՝ «Պան Թադեուշ» ազգային հերոսապատումը, որտեղ պարզորոշ դրսնորվել են նրա ռեալիստական միտումները։ Պոեմը, որ լեհական պոեզիայի գլուխգործոցն է, պատկերում է շլյախտայի կենցաղն ու բարքերը։
Հայերեն թարգմանություն
Հայ իրականության մեջ նրան նվիրված առաջին հոդվածը պատկանում է Ս․ Ոսկանի գրչին, նրա մասին գրել է Գ․ Այվազովսկին ։ Միցկևիչի առաջին հայ թարգմանիչն է Հ․ Հովհաննիսյանը (թարգմանել է 1880 թվականից)։ Միցկևիչին լայնորեն պրոպագանդել է Ա․ Չոպանյանը․ նրա կյանքի ու ստեղծագործության մասին գրել է հոդվածներ, թարգմանել Կոնրադի մենախոսությունը «Նախահայրեր»-ից, «Ֆարիս» պոեմը և «Սվիտեզուհի» բալլադը։ 1893 թվականին հրատարակվել է «Կոնրադ Վալենրոդ» պոեմը (թարգմանիչ Դ․ Մարգարյան)։ Միցկևիչի սոնետները թարգմանել են Հ․ Թումանյանը, Օ․ Անոփյանը, Դ․ Վարուժանը, բալլադները՝ Ք․ Քուշներյանը, Ռ․ Զարդարյանը, Ա․ Չոպանյանը։ Խորհրդային շրջանում Միցկևիչին հայ ընթերցողին են ներկայացրել Վաղարշակ Նորենցը, Գևորգ Էմինը, Պարույր Սևակը, Վահագն Դավթյանը և ուրիշներ։ Ադամ Միցկևիչի երկերի առաջին ամբողջական հրատարակությունը տեղի է ունեցել 1955 թվականին։
Ծանոթագրություն
Կատեգորիա:Լեհ բանաստեղծներ Կատեգորիա:Լեհ ազատագրական գործիչներ Կատեգորիա:Վիլնյուսի համալսարանի շրջանավարտներ Կատեգորիա:Խոլերայից մահացածներ Կատեգորիա:Լեհ հեղափոխականներ
Պեսչանի Բրոդ (գյուղ, Դոբրովելիչկովի շրջան)
Պեսչանի Բրոդ (Піщаний Брід), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Պեսչանի Բրոդ գյուղում բնակվում էր 2 967 մարդ։ Բնակավայրը զբաղեցնում է 7662 կմ² տարածք։ Բնակչության խտությունը կազմում էր 387,24 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Դոբրովելիչկովի շրջանի բնակավայրեր Կատեգորիա:Ուկրաինայի գյուղեր
Միզապարկի բորբոքում
Միզապարկի բորբոքում, ցիստիտ, միզապարկի լորձաթաղանթի բորբոքում՝ պայմանավորված վարակի թափանցմամբ։ Ըստ ընթացքի լինում է սուր կամ քրոնիկական, ըստ տեղային փոփոխությունների բնույթի՝ կատարային (հասարակ), արյունահոսական և այլն։ Առավել հաճախ կանանց մոտ հանդիպում է մրսածության հետ կապված սուր բորբոքումը։ Ախտանշաններն են՝ որովայնի ստորին հատվածի և սրբոսկրի ցավեր, ցավոտ հաճախամիզություն, վերջում՝ արյան արտազատում։ Մեզում հայտնաբերվում են սպիտակուց, լեյկոցիտներ, էրիթրոցիտներ, բակտերիաներ։ Հիվանդությունը տևում է 1-2 շաբաթ։ Ընթացքը ձգձգվելիս անհրաժեշտ է պարզել պատճառը (շագանակագեղձի ադենոմա, միզապարկի քարեր, արգանդի հիվանդություններ և այլն)։ Բուժումը․ դիետա, անտիբիոտիկներ, սուլֆանիլամիդներ, սպազմոլիտիկ, ցավը հանգստացնող դեղամիջոցներ, ջերմային պրոցեդուրներ, քրոնիկական ընթացքի դեպքում՝ նաև միզապարկի լվացումներ։
Ծանոթագրություններ
Կատեգորիա:Վարակիչ հիվանդություններ Կատեգորիա:Ուրոլոգիական հիվանդություններ
Լորան Լյուկա
Լորան Լյուկա (Laurent Lucas, ), ֆրանսիացի դերասան։
Կենսագրական տեղեկություններ
Լորան Լյուկան ծնվել է 1965 թվականի հունիսի 20-ին, Փարիզում։ Նրա դերասանական դեբյուտը տեղի է ունեցել 1989 թվականին «Les sirènes de minuit» ֆիլմում։ 1997 թվականին նա կատարեց «Ինձ վախեցնում է սերը» կինոյի գլխավոր դերերից մեկը։ Սիմոնի դերը «Եղիր խիզախ» (1999 թվական) ֆիլմում Լորանին բերեց Փարիզի «Սեզար» ազգային կինոմրցանակաբաշխության մրցանակը «Լավագույն սկսնակ դերասան» անվանակարգով ։ 2010 թվականին Լորան Լյուկը կատարեց «Հարի՝ ընկեր, ով բարություն է ձեզ մաղթում» ֆիլմի գլխավոր դերը։ Այդ ֆիլմը պարգևատրվել էր շատ պարգևներով՝ «Սեզար» և առաջադրվել «Կաննի կինոփառատոնին» ։ 2002 թվականին Լորանը «Իմ կաշվի մեջ» ֆիլմում կատարեց գլխավոր հերոսուհու՝ Մարինա դե Վանի ամուսնու դերը։ 2003 թվականին հեռարձակվեցին իր մասնակցությամբ մի քանի ֆիլմեր՝ «Ծիծաղ և պատիժ», «Ո՞վ է սպանել Բեմբիին», «Տերեզիա», «Փոխանակումների դաժանությունը բարեխառն միջավայրում» Ներկայումս հեռարտադրության փուլում է գտնվում «V comme Vian» ֆիլմը, որտեղ Լորան Լյուկը կատարում է գլխավոր դերակատարներից մեկը ։
Ծանոթագրություններ
Կատեգորիա:Ֆրանսիացի դերասաններ Կատեգորիա:«Սեզար» մրցանակի դափնեկիրներ
Բարիքյան
Բարիքյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Հայերեն հիմքով ազգանուններ Կատեգորիա:Յան վերջածանցով ազգանուններ
Պիթոններ
Պիթոններ (Pythoninae), վիշապների ընտանիքի օձերի ենթաընտանիք։
Հայտնի է պիթոնների 6 սեռ, 22 տեսակ։ Բուն պիթոնների սեռն ընդգրկում է 7 տեսակ (3-ը տարածված են արևադարձային Աֆրիկայում, 4-ը՝ Հարավային և Հարավ-Արևելյան Ասիայում)։
Կառուցվածք
Մարմնի երկարությունը 1,5-ից (արքայական պիթոններ) մինչև 10 մ է (ցանցավոր պիթոններ, ամենախոշոր օձերից է, կշռում է մինչև 100 կգ)։ Գունավորումը գորշ միագույնից մինչև խայտաբղետ բծավոր է։ Ապրում են եղեգնուտներում, քարքարուտներում։ Լավ լողում և սուզվում են, երբեմն՝ բարձրանում ծառերը։
Սնունդը
Սնվում են հիմնականում կաթնասուններով (խոշոր պիթոնները՝ շնագայլերով, ընձառյուծներով, մատղաշ վարազներով և այլն), ինչպես նաև մանր ողնաշարավորներով, երիտասարդ պիթոնները՝ միջատներով։ Երբեմն հարձակվում են մարդու վրա։
Բազմացումը
Բազմանում են ձվադրությամբ։ Էգը դնում է մինչև 107 ձու և փաթաթվում դրանց շուրջը՝ պահպանում և տաքացնում դրանք։ Որոշ տեսակների միսն օգտագործվում է որպես սնունդ, մաշկը՝ տարբեր արտադրանքների պատրաստման համար։
Պատկերասրահ
Կատեգորիա:Օձեր
Պախարևկա (այլ կիրառումներ)
Պախարևկա, կարող է վերաբերել՝
Կրագուևաց
Կրագուևաց (, հին սլավոներեն «կրագույ» բառից, որը թարգմաբար նշանակում է « բազե »), քաղաք Սերբիայում, Շումադիա վարչական շրջանի կենտրոն։ Բնակչության քանակով Սերբիայի չորրորդ քաղաքն է (193 390 մարդ)։ Տեղակայված է Բելգրադից 120 կմ դեպի հարավ։
Կրագուևացը արդյունաբերական և գիտական կենտրոն է։ Նաև համարվում է Չաչակի, Կռալևոյի, Ուժիցեի, Յագոդաինայի, Կրուշևացի և Սմեդերևոյի մակրոտարածաշրջանային կենտրոնը։ Մինչև 1990 թվականը Կրագուևացը եղել է Հարավսլավիայի ամենազարգացած քաղաքներից մեկը, նրան գերազանցել են միայն Սլովենիայի քաղաքները։ Սակայն 1990-ականներին քաղաքի վիճակը վատացել է։
Անվան ծագումնաբանություն
Անունը ծագում է Крагуj բառից, որը թարգմանաբար նշանակում է «բազե»․ այն կարելի է տեսնել քաղաքի զինանշանին։ Քաղաքի մերձակայքում եղել են շատ անտառներ և այդ թռչունները օգտագործվել են որսի համար։ Այլ տարբերակով՝ անունը ծագում է «Կրագույ» անձնանունից, որը թարգմանվում է որպես Կրագույի քաղաք, բայց այդ տարբերակն այժմ սակավ է հանդիպում Սերբիայում ։
Պատմություն
Առաջին անգամ հիշատակվում է 1476 թվականին թուրքական փաստաթղթում՝ «Կրագույոֆչա» անվամբ։ Այն ժամանակ քաղաքում եղել է 32 տուն։
Թուրքական տիրապետությունից ազատագրվել է 1815 թվականին։ Նոր ժամանակների Սերբիայի առաջին մայրաքաղաքը (1818-1841)։ Այստեղ են գտնվել սերբական առաջին գիմնազիան և լիցեյը, առաջին դատարանը, առաջին թատրոնը, հրատարակվել է առաջին սերբական թերթը։ 19-րդ դարի կեսից զարգանում է քաղաքի արդյունաբերությունը։
Երկրորդ համաշխարհային պատերազմի ժամանակ՝ Բելգրադի գրավումից հետո, այն որոշ ժամանակով կրկին դարձել է երկրի մայրաքաղաքը։
1941 թվականի հոկտեմբերի 21-ին գերմանական զորքերը գնդակահարել են քաղաքի 7000 բնակչի, որոնց թվում էին տեղի գիմնազիայի 300 աշակերտ և 18 ուսուցիչ։
Արտաքին հղումներ
Կատեգորիա:Սերբիայի քաղաքներ
(5405) Նեվերլենդ
(5405) Նեվերլենդ (Neverland), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 11-ին Յոշիո Կուշիդայի և Օսամու Մուրամացուի կողմից Յացուգատակեյում ։
Միջին հեռավորությունը Արեգակից կազմում է 2,664624 ա. մ., առավելագույնը մոտենում է 2,0375 ա. մ. հեռավորության վրա և հեռանում 3,2917 ա. մ. ։ Արեգակի շուրջ մեկ ամբողջական պտույտ է կատարում 1588,74 երկրային օրվա ընթացքում, իր ուղեծրով շարժվելով միջինում 0,226595 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,41° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Յոշիո Կուշիդայի կողմից հայտնաբերված աստերոիդներ Կատեգորիա:Օսամու Մուրամացուի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ Կատեգորիա:Փիթեր Պեն
Ռեցինա
Ռեցինա (Ρετσίνα), 11,5 % թնդությամբ խեժի սպիտակ հունական գինի ։ Համեմատաբար ավելի քիչ տարածված վարդագույն գինին, որը պատրաստվում է նույն տեխնոլոգիայով, կոչվում է «կոկինելի» (κοκκινέλι) ։
Պատմություն և արտադրություն
Նմանատիպ «խեժային» գինիները հայտնի են ամենաքիչը 2700 տարի։ «ρετσίνα» բառը հունարենից թարգմանած նշանակում է «խեժ», ռուսերեն անվանումը ևս առաջացել է հունական «ռեզինա» բառից (ρετσίνα→resina→резина) ։
Այս գինու յուրահատուկ համն առաջանում է այն բանի շնորհիվ, որ գինու անոթները, մասնավորապես ամֆորաները, օդի հետ շփումը կանխելու համար կնքվում Էին սոճու խեժով ։
Հռոմեացիները տակառներ սկսել են օգտագործել մ.թ.ա. 3-րդ դարում`չեղարկելով խեժի անհրաժեշտությունը, բայց ռեցինայի բույրն ու համն այնքան հայտնի էին, որ հասել են մինչ մեր օրեր։ Ներկայումս խեժը հատուկ ավելացվում է խմորման փուլում` գինուն բնորոշ բույր տալու համար, խմորման գործընթացը ավարտվելուց հետո խեժը հեռացվում է։ Վերամշակումը թույլատրվում է միայն Հունաստանում։ Ժամանակակից ռեցինայի պատրաստման համար օգտագործվում է միայն հալեպական սոճու խեժը (այն ավելացվում է խմորման փուլում), դրա քանակը չպետք է գերազանցի 10 գ/լիտրը , սակայն լավագույն արդյունքի հասնելու համար խեժի թույլատրելի քանակը չպետք է գերազանցի 5-15 %-ը։ Երկրորդ համաշխարհային պատերազմից առաջ գինու զանգվածի 7 %-ը կազմել է խեժը ։ Ընդհանրապես խեժի շատ ուժեղ հոտը համարվում է անորակության նշան։
Այս գինին Հունաստանում, չնայած տարբեր շրջաններում ունեցած տարբեր հանրամատչելիությանը, համրվում է ամենատարածվածը։ Իրականում գինիները առանց խեժի օգտագործման Հունաստանում չունեն բավականին հին պատմություն՝ թուրքերի դարավոր տիրապետության պատճառով։ Միայն անկախությունից հետո՝ XIX դարի սկզբին, գինեգործությունը սկսել է վերադառնալ հույների առօրյա կյանք ։
Իր ուժեղ համի շնորհիվ Ռեցինան նախընտրելի է մատուցել հունական և միջերկրածովյան խոհանոցներին բնորոշ առատորեն համեմված ուտեստների հետ միասին։ Նույն էկզոտիկ համի շնորհիվ այն գրեթե անհնար է համատեղել սեղանին մատուցվող այլ գինիների հետ և ավելի լավ է այն թողնել որպես ճաշին մատուցվող միակ գինի։
Ռեցինան մատուցվում է ավանդական գլանաձև պղնձե 0,25, 0,5 կամ 1 լիտր ծավալով սկահակներով, 7-9 °C սառեցված վիճակում, այնուամենայնիվ սովորական գինու երկարավուն գավաթների օգտագործումը թույլ է տալիս ավելի լավ գնահատել էկզոտիկ փունջը։
Ռեցինան անվանում են «Սեր երրորդ կումից»․ առաջինը զգում ես խեժի հոտը, երկրորդը` գինու տտիպ համը, երրորդը՝ կամ կսիրես նրան և ընդմիշտ կհիշես համը, կամ էլ երբեք չես խմի։
Ծանոթագրություններ
Կատեգորիա:Գինիներ Կատեգորիա:Խմիչքներ Կատեգորիա:Սպիտակ գինիներ
Կանասաառե
Կանասաառե (Kanassaare), գյուղ Էստոնիայի Պիլվամաա նահանգի Մոոստե շրջանում։
2011 թվականի տվյալներով գյուղում բնակվում էր 63 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Մոոստե շրջանի բնակավայրեր Կատեգորիա:Էստոնիայի գյուղեր
Թորում
Թորում, տարբեր եռման ջերմաստիճան ունեցող հեղուկների բաժանումը խառնուրդից գոլորշիացման միջոցով։ Այս եղանակով հիմնականում բաժանում են հեղուկներից բաղկացած համասեռ խառնուրդները, եղանակ, որի հիմքում ընկած է բաղադրիչ նյութերի եռման ջերմաստիճանների տարբերությունը։ Օրինակ՝ էթանոլը ջրային լուծույթից անջատելու համար վերջինս ենթարկում են տաքացման։ Երբ ջերմաստիճանը հասնում է 78 °C, սպիրտը սկսում է անջատվել խառնուրդից, գոլորշանում է և, անցնելով սառնարանի միջով, վերածվում հեղուկի ու հավաքվում որպես ընդունիչ ծառայող սրվակի մեջ։ Թորման եղանակը լայնորեն օգտագործվում է քիմիական արդյունաբերությունում և լաբորատոր պրակտիկայում։ Նավթամշակման գործարանների հսկայական բարձրություն ունեցող աշտարակներում թորման միջոցով հում նավթից ստանում են զանազան արգասիքներ՝ բենզին, կերոսին, սոլյարայուղ, մազութ։ Հետազոտական և բժշկական նպատակներով հաճախ անհրաժեշտ է լինում ստանալ մաքուր ջուր, այդ պատճառով ջուրը ենթարկում են թորման՝ լուծված աղերից ազատելու համար։ Մաքուր ջրի հարցն այժմ դարձել է մտահոգիչ համաշխարհային խնդիր, և մի շարք զարգացած երկրներ, ստիպված լինելով հսկայական էներգիական ծախսումներ կատարել, ծովի ջրից ստանում են թորած ջուր։
Գրականություն
Կատեգորիա:Քիմիական տեխնոլոգիա Կատեգորիա:Եթերայուղեր
Ժողովածու (2490)
Ժողովածու (2490), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2490 թվի տակ։ Ձեռագիրը գրվել է 14-րդ դարում (ենթադրաբար 1377 թվական) Նորոգես գրիչի կողմից։ Գրված է թղթի վրա, որը ունի 13×9 չափս։ Ձեռագիրը կազմված է 235 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է մագաղաթիի վրա՝ ուղագիծ երկաթագրով (Աւետարան)։ Կազմը` կաշեպատ և լաթապատ տախտակ։ Հիշատակարաններ գրչի՝ 108ա, 201ա և այլուր, հետագայի՝ 203 ա, 203բ (15-16-րդ դարերում), 227բ (1602 թվական) ։
Ծանոթագրություններ
Կատեգորիա:Մատենադարանի ձեռագրեր
Այն Կաալեպ
Այն Կաալեպ (Ain Kaalep, ), էստոնացի և խորհրդային բանաստեղծ, արձակագիր, դրամատուրգ, թարգմանիչ, գրաքննադատ, գրականագետ։ Էստոնիայի ԽՍՀ վաստակավոր գրող (1986 թվական)։ Յուհան Սմուուլի գրական մրցանակի (1977 և 1985 թվականներ) և Յու․ Լիիվի անվան բանաստեղծական մրցանակի (1984 թվական) դափնեկիր։ Էլվա և Տարտու քաղաքների պատվավոր քաղաքացի (1998 և 2014) ։
Կենսագրություն
Այն Կաալեպը ծնվել է մտավորականի ընտանիքում։ Սովորել է Ուգո Տրեֆների գիմնազիայում, իսկ 1943 թվականից՝ Տարտուի համալսարանում։ Կամավոր կերպով ցուցակագրվել է ֆիննական բանակի JR 200 հետևակային գնդին («ֆինն երիտասարդներ»)։ Էստոնիայում սովետական իշխանություն հաստատումից հետո 1946 թվականից մինչև 1947 թվականը նա բանտում է եղել։
1956 թվականին ավարտել է Տարտուի համալսարանը՝ ուգրո-ֆիննական լեզուներ մասնագիտությամբ։ Բանասեր և ուգրո-ֆիննական լեզուների մասնագետ է։ 1989-2001 թվականներին եղել է «Ակադեմիա» («Akadeemia») ամսագրի գլխավոր խմբագիրը։ 2002 թվականին, որպես հումանիտար գիտությունների պրոֆեսոր, դասախոսություններ է կարդացել Տարտուի համալսարանում։ Ընտրվել է  Էստոնիայի կոնգրեսի պատգամավոր։ Եղել է Էստոնիայի ուսանողների ընկերության նախագահը։ Ապրել և աշխատել է Էլվայում։
Ստեղծագործություններ
Տ․ Շևչենկոյի «Կտակ», բանաստեղծությունը «Հերետիկոսը», «Կատերինա», «Լիլեյա» պոեմները և նրա մյուս բոլոր մեկնությունները ներառվել են էստոնական «Կոբզար» հրատարակման մեջ («Kobsaar», Թալին, 1961 թվական)։
Հրապարակել է «Հայելային լանդշաֆտներ» թարգմանությունների ժողովածուն («Peegelmaastikud», 1976 թվական, հատոր 1, 1980 թվական, հատոր 2), որի առաջին հատորը պարունակում է Տ. Շևչենկոյի, Ի. Ֆրանկոյի, Լեսյա Ուկրաինկայի առանձին ստեղծագործությունները։
Արտաքին հղումներ
Կատեգորիա:Էստոնացի թարգմանիչներ Կատեգորիա:Էստոնացի գրողներ Կատեգորիա:Էստոնացի բանաստեղծներ Կատեգորիա:Էստոնացի դրամատուրգներ Կատեգորիա:Էստոնացի գրականագետներ Կատեգորիա:Էստոնացի բանասերներ Կատեգորիա:Գրաքննադատներ Կատեգորիա:Էստոնացի լեզվաբաններ Կատեգորիա:Էստոնիայի գրականություն Կատեգորիա:20-րդ դարի գրականություն Կատեգորիա:Խորհրդային գրողներ Կատեգորիա:Խորհրդային թարգմանիչներ Կատեգորիա:Էստոնացի հասարակական գործիչներ Կատեգորիա:Պատվո լեգեոնի շքանշանի սպաներ Կատեգորիա:Բնօրինակում անաղբյուր հոդվածներ Կատեգորիա:Բանաստեղծներ այբբենական կարգով
Պանկովցի (այլ կիրառումներ)
Պանկովցի, կարող է վերաբերել՝
Լուխովկա
Լուխովկա (Луховка), քաղաքատիպ ավան Ռուսաստանի, Մորդովիա հանրապետության Սարանսկ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 8986 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Մորդովիա հանրապետության Սարանսկ քաղաքային օկրուգի բնակավայրեր
Պանովկա (այլ կիրառումներ)
Պանովկա, կարող է վերաբերել՝
Ժողովածու (2295)
Ժողովածու (2295), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2295 թվի տակ։ Ձեռագիրը գրվել է 1683 թվականին/թվականներին Գաղատիայում։ Գրված է թղթի վրա, որը ունի 13X9.3 չափս։ Ձեռագիրը կազմված է 160 թերթից։ Գրված է միասյուն, նոտրգիր, բոլորգիր։ Ունի՝ 18-22։ Կազմը` կաշեպատ տաղտակ դրոշմազարդ, աստառը՝ սպիտակ կտավ։ Հիշատակարաններ՝ գրչի՝ 134բ ։
Ծանոթագրություններ
Կատեգորիա:Մատենադարանի ձեռագրեր